[Træning af læsehastighed.](http://fredagstimen.blogspot.com/2013/05/trning-af-lsehastighed.html)

For at øge din læsehastighed kan du bruge forskellige læseteknikker. Det er vigtigt at bruge den *teknik*, der er mest hensigtsmæssig i forhold til dit *læseformål*.

Inden du læser en tekst, bør du derfor tænke over:

* Hvad er **formålet** med at læse teksten?
* **Hvordan** skal teksten læses?

**Opgaver til udvikling af læsehastighed!**   
  
Du skal læse mindst 10 sider om dagen - ellers har træningen absolut INGEN virkning!  
  
Vælg en bog, og tjek sværhedsgraden på følgende måde:

1. Tæl 200 ord i teksten.
2. Læs tekststykket højt.
3. Læg mærke til, når du stopper op og tænker nærmere over et ord. Det kan være, hvis du ikke forstår, hvad ordet betyder, eller hvis det er svært at læse op.
4. Skriv ordet ned.
5. Hvis du har noteret mere end 10-12 ord, er teksten for svær, og så skal du gentage øvelsen med en anden tekst.

Dernæst:   
  
Tag et stykke KARTON/PAPIR - brug dette som TEMPOKORT.  
  
1. Læs så hurtigt, du kan, stadig ved at bevæge et tempokort endnu hurtigere ned over siden i fem min. Dette svarer til at løbe om kap/spurte.   
2. Lav nu hastighedsøvelsen:   
  
Dette er en læsehastighedstest. I skal læse så hurtigt, I kan, samtidig med at I ikke læser så hurtigt, at det går ud over jeres forståelse af det læste. Der vil være kontrolspørgsmål til teksten ved endt læsning.   
  
I skal læse i 5 minutter, derefter skal du sætte en tydelig lodret streg, dér hvor du er kommet til.  
  
Tæl de læste ord op og del tallet med 5 – så har du et resultat på, hvor mange ord i minuttet, du læser  
  
Forslag til tekster:  
  
[Lix 34](http://www.undervis.dk/data/user_files/harry_potter_og_halvblodsprinsen_lix_34.pdf)    [Lix 29](http://www.undervis.dk/data/user_files/skatteoeen_lix_29.pdf" \t "_blank)   [Lix 27](http://www.undervis.dk/data/user_files/morbror_ruben_lix_27.pdf)  [Lix 26](http://www.undervis.dk/data/user_files/skammerens_datter_lix_26.pdf) [Lix 25](http://www.undervis.dk/data/user_files/djaevelens_laerling_lix_25.pdf) [Lix 24](http://www.undervis.dk/data/user_files/broedrene_loevehjerte_lix_24.pdf)  
  
  
Opgave 2  
Hastighedstræning med tempokort i 15 minutter:   
  
Læs i almindeligt tempo i to min. Det svarer til opvarmning/gå.  
  
Tving dig selv til at læse hurtigere ved at bevæge tempokortet lidt hurtigere ned over siden i otte min. Det svarer til opvarmning/lunte.  
  
Kør tempokortet så hurtigt ned over siden, at du er presset, men du skal stadig kunne følge med og forstå teksten! Dette skal du gøre i 5 minutter.

TIP!

Du SKAL gentage hastighedstræningen hver dag i tre uger. Derefter er det vigtigt, at du fortsat læser hver dag for at vedligeholde dit læsetempo!

**Hvad skal jeg kunne i 9.klasse?**

I 9. kl. skal man som udgangspunkt kunne læse skønlitteratur med 250 ord pr. minut!

Bøgernes sværhedsgrader på de forskellige klassetrin:

* 9. Klassetrin: > LIX 35