**Læseteknik**

**1. Overblikslæsning**

1. Formål: Få et indtryk af teksten (indhold, sværhedsgrad, brugbarhed).
2. Teknik: Teksten scannes (øjet løber hastigt henover siderne og opfatter forfatter, titel, kapitel-og afsnitsoverskrifter, forord, konklusion).

**2. Skimning**

1. Formål: Få overblik over indhold og hovedlinjer i teksten eller finde frem til steder i teksten, som man vil gå i dybden med.
2. Teknik: Øjet løber hurtigt henover siderne, læser ikke hele sætninger men fanger vigtige informationer såsom titel, indledende afsnit og de første sætninger i alle andre afsnit, overskrifter, billeder, grafer, fremhævede ord og det sidste afsnit.

**3. Hurtiglæsning**

1. Formål: Få et helhedsbillede af teksten med hovedlinjer i fx argumentation og bevisførelse. Kan bruges som repetitionslæsning.
2. Teknik: Det hele læses uden at standse op og uden at slå ord op.

**4. Studielæsning**

1. Formål: At lære noget grundigt og kunne gengive nuancer.
2. Teknik: Teksten læses ord for ord for at lære indholdet, hente præcise og konkrete informationer. Aktiv læsning: Stille spørgsmål, notere, slå op og overhøre sig selv (kontrol af viden)

**5. Fragmentlæsning**

* Formål: At kunne vurdere relevans, sværhedsgrad og kvalitet af et søgeresultat på internettet.
* Teknik: Der formuleres nøgleord, resultatoversigtens fragmenter scannes for relevante nøgleord og oplysninger om afsender.

**6. Multimodal læsning**

* Formål: At kunne læse multimodale tekster med stort udbytte.
* Teknik: Man orienterer sig i sidens elementer. Teksten læses samtidig med, at man er bevidst om, hvornår det er hensigtsmæssigt at anvende de interaktive elementer (menupunkter, overskrifter, billeder, links, ikoner, interaktiv tekst).